Maja Monrue

KIKIFLY & TREMOSTAT - večer popevke, poezije in vina
2023-12-15 20:00 - 22:30 (Europe/Helsinki) | Hrvatski centar, Schwindgasse 14, Vienna, Vienna, 1140, Austria
Tik preden se izteče leto še tale poslastica za slovenske prijatelje na Dunaju: KIKIFLY & TREMOSTAT (akustično)

V sodelovanju z Ajdo Azocar (Slovenski pevski zbor) in njeno zasedbo TREMOSTAT, prihaja v goste eden najbolj talentiranih glasbenikov na slovenki glasbeni sceni, KIKIFLY – Kristijan Crnica.
Kikifly je bil lansko leto, kot edini Slovenec v zgodovini, superfinalist na največjem hrvaškem šovu talentov, prav tako je bil že pred leti finalist v oddaji Slovenija ima talent. V Sloveniji trenutno osvaja vedno večje odre, za poslastico ob koncu leta, pa prihaja tudi v navdihujočo kombinacijo z bendom TREMOSTAT, na Dunaj.

Večer bo lep, poln slovenske popevke, ritmov iz 80-ih in nepričakovanih presenečenj, ki jih ne smete zamuditi!

Spet bomo tudi postregli s slovenskim vinom in nekaj poezije na začetku in koncu, s čimer se bomo spomnili naše prijateljice, Tjaše Gril.

Vrata: 19:30 | Začetek koncerta: 20:15

ŠTEVILO MEST JE OMEJENO.

Predprodaja: 12 EUR | Na vratih: 15 EUR >>>>> VSTOPNICE

Slovenska Stand-up Sobota | DUNAJ
2023-11-11 20:00 - 23:00 | Hrvatski centar, Schwindgasse 14, Vienna, Vienna, 1140, Austria
Tudi letos se bomo nasmejali slovenskemu stand-up komiku na že tradicionalnem 8. Slovenskem Vikendu na Dunaju.
Rok Škrlep, trenutno eden najbolj vročih stand-up komikov, sicer pa tudi priljubljen televizjski voditelj, na Dunaj prinaša izvrstno monokomedijo Recept za srečo, katere režiser je Urh Mlakar (lani smo ga imeli priložnost videti na Um&Kune Freestyle show večeru v Down Under-ju).
Vstopnice v predprodaji: 12 EUR --> KUPI | Na vratih: 15 EUR
Število sedežev je omejeno, sedežnega reda ni, zato pohiti z nakupom in prihodom in si zagotovi svojo najboljšo stand-up izkušnjo!
P.S.1: Seveda bomo ponovno poskrbeli za pijačo slovenskega izvora … saj je vendar Martinovo!
P.S.2: Med vsemi obiskovalci bomo izžrebali tudi dve vstopnici za največji festival stand-up komedije Panč, ki poteka 21. do 25. avgusta 2024 na Ljubljanskem gradu.

F.A.Y.N. TURNEJA med knjigami - Vrhnika
2023-06-08 17:00 - 19:00 | Cankarjeva knjižnica Vrhnika, Tržaška cesta 32 1360 Vrhnika Slovenija, Vrhnika, Slovenia
Jaz, moja knjiga in vedno zanimivi gostje – dobrodošli na F.A.Y.N. turneji 2023!
Pred leti sem bralsko javnost razburkala s knjigo za moške, Pot do Nje, tokrat pa predstavljam svoj novi intuitivni pisateljski projekt, F.A.Y.N., ki ga v svet pošiljam kot paket, v katerem se poleg knjige znajdejo še barvice, zvezek in pisalo. Na F.A.Y.N. predstavitvi med knjigami boste izvedeli, kaj kratica F.A.Y.N. sploh pomeni in zakaj je to najpomembnejša informacija, ki jo boste v tem letu pridobili.
8. 6. ob 17h v Cankarjevi knjižnici Vrhnika.
Pridite po F.A.Y.N. navdih!

F.A.Y.N. TURNEJA med knjigami - Šentjur
2023-05-09 19:00 - 21:00 | Knjižnica Šentjur, Mestni trg 5b, Sentjur pri Celju, Slovenia, Šentjur pri Celju, Slovenia
Jaz, moja knjiga in vedno zanimivi gostje.
Pred leti sem bralsko javnost razburkala s knjigo za moške, Pot do Nje, tokrat pa predstavljam svoj novi intuitivni pisateljski projekt, F.A.Y.N., ki ga v svet pošiljam kot paket, v katerem se poleg knjige znajdejo še barvice, zvezek in pisalo. Na F.A.Y.N. predstavitvi med knjigami boste izvedeli, kaj kratica F.A.Y.N. sploh pomeni in zakaj je to najpomembnejša informacija, ki jo boste v tem letu izvedeli.
Dobimo se v Knjižnici Šentjur, 9. 5. 2023 ob 19:00.
Pridite po F.A.Y.N. navdih!

PRAVLJIČNE URICE Z MAJO MONRUE
2023-04-22 11:00 - 14:00 | Družinski center Mala ulica, Prečna ulica 7, Ljubljana, Slovenia, Ljubljana, Slovenia
V Družinskem centru Mala ulica se bo 22. aprila ponovno odvijal pravljični dogodek z pisateljico Majo Monrue, ki bo predstavila svoje delo iz knjižne zbirke Leto pravljic – “Izgubljeno jajce”. Osrednji junak pravljice je Žolko, žolna, ki sanja o tem, da bi postal del elitnega ptičjega pevskega zbora. Vendar pa se Žolko srečuje s številnimi zavrnitvami in nesoglasji med drugimi pticami, ki verjamejo, da žolne ne znajo peti in zato niso primerne za pevski zbor. Kljub temu Žolko ne odneha, ampak vztrajno išče pot do uresničitve svojih sanj. Na svoji poti srečuje zanimiva bitja in se uči, da se pogum in vztrajnost vedno izplačata. Vprašanje pa je, ali mu bo na koncu uspelo pridobiti pozornost vodje elitnega pevskega zbora, kosa Figara. Pravljične urice v Družinskem centru Mala ulica bodo nepozaben dogodek za vse ljubitelje pravljic, ki bodo uživali v čarobnem svetu, kjer se pogum in vztrajnost nagrajujeta, ter kjer sanje postanejo resničnost.

F.A.Y.N. na Knjižnem sejmu v parku Zvezda
2023-04-22 10:00 - 22:00 | Park Zvezda, Ljubljana, Slovenia
Vabljeni na predstavitev novega intuitivnega pisateljskega projekta F.A.Y.N., ki ga pripravlja avtorica Maja Monrue. Tokrat boste dobili več kot le knjigo – v paketu vas poleg knjige čaka še zvezek, barvice in pisalo. Na F.A.Y.N. predstavitvi, ki bo potekala na Knjižnem sejmu 22. aprila, boste izvedeli, kaj kratica F.A.Y.N. sploh pomeni in zakaj je to najpomembnejša informacija, ki jo boste v tem letu izvedeli. Poleg tega se nam bo pridružil navdihujoč glasbeni ustvarjalec, tekstopisec in pevec Kristijan Crnica, ki je znan po svojem srčni in strastni predanosti umetnosti. Pridite po F.A.Y.N. navdih in se nam pridružite na Knjižnem sejmu!

PRAVLJIČNE URICE Z MAJO MONRUE
2023-04-11 11:00 - 14:00 | Družinski center Mala ulica, Prečna ulica 7, Ljubljana, Slovenia, Ljubljana, Slovenia
V Družinskem centru Mala ulica se bo 11. aprila odvijal pravljični dogodek z pisateljico Majo Monrue. Pisateljica bo predstavila eno izmed svojih del iz knjižne zbirke leto pravljic – “Izgubljeno jajce”. Pravljica se odvija v velikonočnem času, ko mama Zajklja odpelje svoje zajčke v skrivni svet boginje Eostre. Tam v kurniku živijo čudežne zelene kokoši z rožnatimi kljuni. Najmanjši zajček, Modri Zajček, dobi od boginje Eostre prav posebno nalogo. Kako se bo ta zgodba razpletla in ali mu bo uspelo, boste izvedeli na pravljičnih uricah. Zagotovo bo to nepozaben dogodek za vse ljubitelje pravljic, ki jih očarajo čarobni svetovi in junaki.

F.A.Y.N. TURNEJA med knjigami - Idrija
2023-04-04 18:00 - 20:00 | Mestna knjižnica in čitalnica Idrija, Ul. sv. Barbare 4-5, Idrija, Slovenia, Idrija, 5280, Slovenia
Začenjamo F.A.Y.N. turnejo!
Jaz, moja knjiga in vedno zanimivi gostje – dobrodošli na F.A.Y.N. turneji 2023!
Pred leti sem bralsko javnost razburkala s knjigo za moške, Pot do Nje, tokrat pa predstavljam svoj novi intuitivni pisateljski projekt, F.A.Y.N., ki ga v svet pošiljam kot paket, v katerem se poleg knjige znajdejo še barvice, zvezek in pisalo. Na F.A.Y.N. predstavitvi med knjigami boste izvedeli, kaj kratica F.A.Y.N. sploh pomeni in zakaj je to najpomembnejša informacija, ki jo boste v tem letu pridobili.
4. 4. ob 18h v Mestni knjižnici in čitalnici Idrija.
Pridite po F.A.Y.N. navdih!

F.A.Y.N. TURNEJA med knjigami - Vodice
2022-06-07 18:00 - 19:30 | Knjižnica Vodice, Škofjeloška cesta 7, Vodice, 1217
Maja Monrue je pred leti bralsko javnost razburkala s knjigo za moške, Pot do Nje, tokrat pa predstavlja svoj novi intuitivni pisateljski projekt, F.A.Y.N., ki ga v svet pošilja kot paket, v katerem se poleg knjige znajdejo še barvice, zvezek in pisalo. Vabimo vas na F.A.Y.N. predstavitev med knjigami, kjer boste izvedeli, kaj kratica F.A.Y.N. sploh pomeni in zakaj je to najpomembnejša informacija, ki jo boste v tem letu izvedeli.
7. 6. ob 18h v Knjižnici Vodice debatiramo o F.A.Y.N. navdihu z gostom, ki ga razkrijem kmalu! Sicer pa nas čaka malo branja, malo muzike, malo sladkosti … vsega po malo, na koncu pa veliko!

F.A.Y.N. TURNEJA med knjigami - Novo mesto
2022-05-04 18:00 - 19:30 | Knjižnica M.Jarca Novo mesto, Rozmanova ulica 28, Nova mesto
Maja Monrue je pred leti bralsko javnost razburkala s knjigo za moške, Pot do Nje, tokrat pa predstavlja svoj novi intuitivni pisateljski projekt, F.A.Y.N., ki ga v svet pošilja kot paket, v katerem se poleg knjige znajdejo še barvice, zvezek in pisalo. Vabimo vas na F.A.Y.N. predstavitev med knjigami, kjer boste izvedeli, kaj kratica F.A.Y.N. sploh pomeni in zakaj je to najpomembnejša informacija, ki jo boste v tem letu izvedeli. Majo bodo na predstavitvah spremljali posebni gostje. V Novem mestu bo to modna oblikovalka Anja Medle.
Pridite po F.A.Y.N. navdih!

F.A.Y.N. TURNEJA med knjigami - Ljubljana
2022-05-03 18:00 - 19:30 | Konzorcij – Mladinska knjiga, Slovenska cesta 29, Ljubljana, Slovenija
Maja Monrue je pred leti bralsko javnost razburkala s knjigo za moške, Pot do Nje, tokrat pa predstavlja svoj novi intuitivni pisateljski projekt, F.A.Y.N., ki ga v svet pošilja kot paket, v katerem se poleg knjige znajdejo še barvice, zvezek in pisalo. Vabimo vas na F.A.Y.N. predstavitev med knjigami, kjer boste izvedeli, kaj kratica F.A.Y.N. sploh pomeni in zakaj je to najpomembnejša informacija, ki jo boste v tem letu izvedeli. Majo bo na predstavitvi spremljal tudi vrhunski Kristijan Crnica z akustično kitaro. Pridite po F.A.Y.N. navdih!

Maja Monrue

Kristijan Crnica

F.A.Y.N. paket

F.A.Y.N. knjiga

F.A.Y.N. ZAČETEK - brezplačna delavnica
2022-03-02 18:00 - 19:00 | Zoom
Prav. Zdaj. Je. Pravi. Čas.
F.A.Y.N. pomeni poiskati življenjsko svobodo tako, da se resnično prebudimo in to zdaj. Zdaj je pravi čas, da začnete živeti sebe.
Zatorej dobrodošli na F.A.Y.N. začetku – na začetni delavnici, kjer vas bom na srečanju preko zoom-a vodila skozi zabavne F.A.Y.N. načine raziskovanja* vaših najglobljih hrepenenj in skritih želja.
Da bi lahko postali zares srečni, se moramo najprej v popolnosti spoznati. To ste zagotovo že slišali … da moraš sam sebe spoznati in se naučiti imeti rad. No, to je lažje rečeno kot storjeno, toda F.A.Y.N. filozofija osebne rasti v ta proces prinaša zabavo in prijetne občutke.
Prijavi se zdaj, saj je, zaradi kakovostne izvedbe, število mest omejeno! – po prijavi ti pošljem navodila za pripravo na delavnico. Jojjj, kako bo fayn!
*Med F.A.Y.N. načine spadajo: poslušanje izbrane glasbe, vodena meditacija, duhovita vprašanja, ustvarjalne naloge in drobna presenečenja

REZERVIRAJ SVOJE MESTO

Ime in Priimek

Tvoj e-poštni račun

SLOVENSKI VIKEND 2021: Storytelling & Stand-up
2021-09-25 19:00 - 23:00 | Cup of Cultures, Gußhaus Straße 14/3, Wien, 1040
V soboto, 25. 9. vas vabim na izjemen slovenski večer na Dunaju, ki se bo ob 19h pričel z navdihujočimi zgodbami dveh Slovencev, ki jim je na Dunaju uspelo in se ob 20:30 nadaljeval z brhunskim slovenskim stand-upom, ki ga bo izvedel trenutno najbolj vroč slovenski komik, Uroš Kuzman!
Udeležba na storytelling delu večera je brezplačna, vstopnina za stand-up predstavo, ki sledi, pa je za udeležence storytelling-a samo 16 EUR (redna cena 19 EUR) na osebo.
Po predstavi bomo za piko na i postregli slovensko craft pivo in slovenski spritz izdelek Nord.
Pridi, vem, da se ti lušta mal slovenščine po dolgem času 😉

PRAVLJIČNE URICE - MORSKE PRAVLJICE V AKVARIJU PIRAN
2021-08-30 17:00 - 18:30 | Akvarij Piran, Kidričevo nabrežje 4, Piran, Slovenija
Za konec poletja smo za vse otroke, ki jih zanimajo morska bitja, skupaj s piranskim akvarijem pripravili čudovito pravljično nedeljo.
Avtorica pravljic naše zbirke, Leto pravljic, Maja Monrue, in Tešky iz Teškyeve pripovedovalnice bosta prebrala 2 pravljici in sicer:

17:00 avgustovska “Ponosni očka”
17:30 junijska “Ribji pakt”

PRIJAVE SO ZARADI BOLJŠE ORGANIZACIJE OBVEZNE.

PRIJAVA TUKAJ

Za vstop v akvarij je potrebno plačati vstopnino za starše in spremljevalce, vendar pa lahko ob naročilu celoletnega pravljičnega abonmaja v tem mesecu prejmete tudi družinsko vstopnico.

Vabljeni veliki in mali ljubitelji pravljic!

F.A.Y.N. podcast V ŽIVO: Uroš Perić - Perry
2021-06-16 19:00 - 21:00 | Vetrinjski dvor, Vetrinjska ulica 30, Maribor, 2000, Slovenija
Končno se bo F.A.Y.N. podcast odvil tudi V ŽIVO!
Vračam se s prodornimi debatami o življenju in posebnimi gosti. Tokrat sem k pogovoru povabila Uroša Periča – Perryja, vrhunskega glasbenika, najbolj poznanega po neprekosljivi imitaciji Raya Charlesa. Uroša sem povabila, ker je res fayn človek, ker je oče in ker je izjemen ustvarjalec. Govorila bova namreč o ustvarjalnosti, o starševstvu, kadar je to prepleteno z življenjem umetnika, in moško-ženskih odnosih, SEVEDA. In to še ni vse! Uroš nam bo pripravil tudi krajši koncert, jaz pa imam za vas še eno majhno presenečenje.
Predprodaja vstopnic se je že pričela:
EARLY BIRD (do 15. 6. 2021 do polnoči) = 9,00 EUR | VSTOPNICA NA DAN DOGODKA (od 18h) = 15 EUR
Sedežni red: kdor prej pride, bolje sedi
V PRIMERU DEŽJA: se dogodek prestavi – vsi, ki boste kupili vstopnico v predprodaji boste o morebitni odpovedi dogodka obveščeni po e-mailu.
Ob nakupu vstopnice, vas bomo vpisali na seznam gostov, na elektronski naslov pa boste prejeli PDF potrdilo, s katerim prevzamete vstopnico med 18.00 in 18:45, na dan in lokaciji dogodka.
